CELEX: 62009TN0280
Language: lv
Date: 2010-08-13 00:00:00
Title: Lieta T-280/09: Prasība, kas celta 2010. gada 13. augustā — Morte Navarro /Parlaments

4.12.2010   
            
            
               LV
            
            
               Eiropas Savienības Oficiālais Vēstnesis
            
            
               C 328/31
            
         Prasība, kas celta 2010. gada 13. augustā — Morte Navarro/Parlaments
   (Lieta T-280/09)
   ()
   2010/C 328/53
   Tiesvedības valoda — spāņu
   
      Lietas dalībnieki
   
   
      Prasītājs: José Carlos Morte Navarro (Saragosa, Spānija) (pārstāvis — J. González Buitrón, advokāts)
   
      Atbildētājs: Eiropas Parlaments
   
      Prasītāja prasījumi:
   
   
               —
            
            
               atcelt Eiropas Parlamenta Lūgumrakstu komitejas 2009. gada 5. maija lēmumu ar numuru 202 660, ar kuru tika atstāts bez izskatīšanas Morte Navarro lūgumraksts ar numuru 1818-08, un uzdot pieņemt citu lēmumu, ar kuru būtu atzīta Morte Navarro Eiropas Parlamentam iesniegtā lūgumraksta ar numuru 1818-08 pieņemamība un lemts izskatīt šo lūgumrakstu atbilstoši tiesību aktos paredzētajai procedūrai, kā arī piespriest atbildētājam atlīdzināt tiesāšanās izdevumus;
            
         
               —
            
            
               pakārtoti tam un gadījumā, ja iepriekšējais prasījums netiks apmierināts — atcelt minēto 2009. gada 5. maija lēmumu, un
            
         
               —
            
            
               nospriest, ka Eiropas Parlamenta Lūgumrakstu komitejai ir jāpieņem jauns lēmums, ar kuru būtu noteikts, vai Morte Navarro iesniegtais lūgumraksts ir pieņemams vai nepieņemams, un piespriest atbildētājam atlīdzināt tiesāšanās izdevumus.
            
         
      Pamati un galvenie argumenti
   
   Šī prasība ir vērsta pret Eiropas Parlamenta Lūgumrakstu komitejas 2009. gada 5. maija lēmumu atstāt bez izskatīšanas prasītāja iesniegto lūgumrakstu, pamatojoties uz to, ka tas skaidri neietilpst Eiropas Savienības kompetencē.
   Ar minēto lūgumrakstu prasītājs lūdza uzsākt Eiropas Parlamenta izmeklēšanu, lai tas saskaņā ar Līguma par Eiropas Savienību 7. pantu lūgtu Padomi konstatēt, ka Spānijas valsts ir vairākkārt nopietni pārkāpusi Līguma par Eiropas Savienību 6. panta 1. punktā paredzētos brīvības, demokrātijas, cilvēktiesību un pamatbrīvību ievērošanas un tiesiskuma principus.
   Pamatojot savus prasījumus, prasītājs norāda uz apstrīdētā lēmuma pamatojuma neesamību, jo minētajā lēmumā neesot norādīti nekādi argumenti — izņemot vienīgi apgalvojumu, ka attiecīgais jautājums skaidri neietilpst Eiropas Savienības darbību jomā —, kas ļautu prasītājam šobrīd zināt pamatus un argumentus, kuru dēļ Eiropas Parlamenta Lūgumrakstu komiteja ir atstājusi viņa lūgumrakstu bez izskatīšanas.